O‘tgan yil davomida yalpi ichki mahsulot hajmi 5,7 foizga o‘sdi. 2022 yilda O‘zbekistonda yalpi ichki mahsulot (YaIM) hajmi joriy narxlarda 888,3 trln so‘mni tashkil etdi. Statistika agentligi dastlabki ma’lumotlariga ko‘ra, bu ko‘rsatkich 2021 yil bilan taqqoslaganda 5,7 foizga o‘sdi.    2022 yilda aholi jon boshiga hisoblangan yalpi ichki mahsulot hajmi joriy narxlarda 24,9 mln so‘m (2 255 AQSh dollari)ni tashkil etdi. Agentlik xabarida ma’lum qilinishicha, bu ko‘rsatkich 2021 bilan taqqoslaganda 3,5 foizga oshgan.